हेमा अपनी शादी से पहले अपने माता-पिता के बहुत करीब थी. लेकिन हेमा ने एक इवेंट में बताया कि एक समय पर उनके पिता उनकी शादी को लेकर बहुत चिंतित रहने लगे थे. उनकी बढती उम्र और शोहरत के साथ शादी योग्य वर खोज पाना, उनके लिए मुश्किल होने लगा था. इसलिए वो हेमा की कुंडली लेकर कई पंडितों के पास जाते थे. और जब उन्हें हेमा-धर्मेन्द्र के रिश्ते पर शक हुआ, तो उन्होंने हेमा के साथ आउट डोर की शूटिंग में जाना भी शुरू कर दिया. हेमा ने माना कि वो और उनका परिवार धर्मेन्द्र को पसंद करते थे, लेकिन वो उनमें अपना दामाद नहीं देख पा रहे थे.